
KLASA: 080-01/26-02/0002
URBROJ: 506-01
Zagreb, 17. rujna 2026.

Na temelju članka 12. Zakona o pučkom pravobranitelju (Narodne novine, broj 76/12),  pučka pravobraniteljica objavljuje

JAVNI POZIV
ZA IZBOR ZAMJENIKA/CE PUČKE PRAVOBRANITELJICE

Pučka pravobraniteljica objavljuje javni poziv za izbor jednog/e zamjenika/ce pučke pravobraniteljice.

Zamjenika/cu pučke pravobraniteljice bira Hrvatski sabor na vrijeme od osam godina uz mogućnost ponovnog izbora. U slučaju prestanka obavljanja dužnosti pučkog pravobranitelja, zamjenici obavljaju dužnost do izbora novog pučkog pravobranitelja i njegovih zamjenika.

Za zamjenika/cu pučke pravobraniteljice može biti izabrana osoba koja ispunjava sljedeće uvjete:

1. hrvatsko državljanstvo s prebivalištem na području Republike Hrvatske,
1. [bookmark: _GoBack]završen preddiplomski i diplomski sveučilišni studij ili integrirani preddiplomski i diplomski sveučilišni studij,
1. najmanje osam godina radnog iskustva,
1. istaknuti stručnjak/inja koji/a u javnosti uživa ugled osobe visokih moralnih načela te zaštitnika i promicatelja ljudskih prava i sloboda, odnosno vladavine prava,
1. koja nije osuđivana za kaznena djela i protiv koje se ne vodi kazneni postupak za kaznena djela za koja se postupak pokreće po službenoj dužnosti,
1. koja nije član političke stranke.

Kandidati/kinje uz životopis trebaju priložiti dokumentaciju o ispunjenju navedenih uvjeta, a posebno:

1. dokaz o hrvatskom državljanstvu (presliku osobne iskaznice,  putovnice ili domovnice ili elektronički zapis iz knjige državljana),
1. uvjerenje o prebivalištu na području Republike Hrvatske, 
1. diplomu o završenom stupnju obrazovanja, 
1. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje koji mora sadržavati podatke o: poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi te trajanju staža osiguranja,
1. uvjerenje nadležnog suda da se protiv kandidata/kinje ne vodi kazneni postupak ili elektronički  zapis da se ne vodi kazneni postupak (ne starije od 6 mjeseci),
1. potvrdu Ministarstva financija – Porezne uprave da je kandidat/kinja podmirio/la sve dospjele obveze, 
1. izjavu da kandidat/kinja nije član političke stranke.

Isprave se prilažu u neovjerenom presliku, a prije izbora kandidata/kinje predočit će se izvornik.

Javni poziv za izbor zamjenika/ce pučke pravobraniteljice objavit će se u Narodnim novinama i  na web stranici institucije pučke pravobraniteljice.

Prijave se upućuju na adresu: Pučka pravobraniteljica, Savska cesta 41/3, 10000 Zagreb, s naznakom: „Prijava na  javni poziv za izbor zamjenika/ce pučke pravobraniteljice“.

Rok za podnošenje prijave je 15 dana od  dana objave Javnog poziva za izbor zamjenika/ce pučke pravobraniteljice u Narodnim novinama.

Nepotpune i nepravodobne prijave neće se razmatrati.

Pučka pravobraniteljica predložit će Hrvatskome saboru kandidata/kinju za zamjenika/cu pučke pravobraniteljice u roku od 30 dana od isteka roka za prijavu na javni poziv.

Riječi i pojmovni sklopovi koji se koriste, a imaju rodno značenje, bez obzira na to jesu li korišteni u muškom ili ženskom rodu, odnose se jednako na muški i na ženski rod.


                                                                                               PUČKA PRAVOBRANITELJICA      

                                                                                          mr.sc. Tena Šimonović Einwalter, MJur

